CELEX: C2006/190/05
Language: et
Date: 2006-08-12 00:00:00
Title: Kohtuasi C-419/04: Euroopa Kohtu (kolmas koda) 22. juuni 2006.  aasta otsus (Cour d'appel de Poitiers' (Prantsusmaa) eelotsusetaotlus) — Conseil général de la Vienne versus Directeur général des douanes et droits indirects (Imporditollimaksu tollivormistusjärgne sissenõudmine — Imporditollimaksu vähendamine — Tingimused — Ühenduse tolliseadustiku rakendusmääruse artikkel 871 — Komisjoni poole pöördumise kohustuse ulatus — Heauskse maksumaksja poolt sellise täiendava tasu deklareerimata jätmine, mis oleks pidanud sisalduma imporditud kauba tolliväärtuses)

12.8.2006   
            
            
               ET
            
            
               Euroopa Liidu Teataja
            
            
               C 190/3
            
         Euroopa Kohtu (kolmas koda) 22. juuni 2006. aasta otsus (Cour d'appel de Poitiers' (Prantsusmaa) eelotsusetaotlus) — Conseil général de la Vienne versus Directeur général des douanes et droits indirects
   (Kohtuasi C-419/04) (1)
   
   (Imporditollimaksu tollivormistusjärgne sissenõudmine - Imporditollimaksu vähendamine - Tingimused - Ühenduse tolliseadustiku rakendusmääruse artikkel 871 - Komisjoni poole pöördumise kohustuse ulatus - Heauskse maksumaksja poolt sellise täiendava tasu deklareerimata jätmine, mis oleks pidanud sisalduma imporditud kauba tolliväärtuses)
   (2006/C 190/05)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Poitiers
   Põhikohtuasja pooled
   
      Hageja: Conseil général de la Vienne
   
      Kostja: Directeur général des douanes et droits indirects
   Kohtuasja ese
   Eelotsusetaotlus — Cour d'appel de Poitiers — Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, artikli 871 tõlgendamine — Komisjoni poole pöördumise kohustuslikkus, kui on kahtlus tollivõla sissenõudmise või vähendamise kriteeriumide osas.
   Resolutiivosa
   Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted määrusele nr 2913/92, millega kehtestatakse ühenduse tolliseadustik, muudetud komisjoni 29. juuli 1998. aasta määrusega (EÜ) nr 1677/98, artiklit 871 tuleb tõlgendada nõnda, et tasumata jäänud tollimaksu sissenõudmise menetluse või tollimaksu vähendamise menetluse puhul ei ole liikmesriigi toll kohustatud esitama juhtu komisjonile lahendamiseks siis, kui kahtlused, kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 220 lõike 2 punktis b sätestatud tingimused käivad konkreetse juhu kohta, on hajunud, isegi kui toll on juba teatanud oma kavatsusest pöörduda komisjoni poole, või siis, kui kahtlused puudutavad järelarvestuskande tegemist tollimaksu kohta, mis on jäänud tasumata, kuna importija jättis heauskselt deklareerimata täiendavad tasud, mis oleksid pidanud sisalduma imporditud kauba tolliväärtuses.
   
      (1)  ELT C 284, 20.11.2004.